Judecătorul care a decis definitiv că existența SIIJ este nejustificată, cercetat de Inspecția Judiciară.
Judecătorul Costin Andrei Stancu, de la Curtea de Apel Pitești, este cercetat de Inspecția Judiciară. Costin Andrei Stancu a stabilit că SIIJ nu este justificată, invocând decizia CJUE. Decizia judecătorului contrazice decizia CCR. Și Procurorul general al României, Gabriela Scutea, a contrazis decizia obligatorie a CCR.
Inspectorii judiciari s-au sesizat și îl cercetează pe judecătorul Costin Andrei Stancu, de la Curtea de Apel Pitești, care a decis definitiv că existența SIIJ nu este justificată. A doua zi, judecătorul de la Pitești a fost pus la punct chiar de Curtea Constituțională a României care a hotărât că SIIJ este constituțională.Constituția României are prioritate la aplicare, fiind ierarhic superioară dreptului UE. A treia zi, pe 9 iunie, chiar procurorul general al României, Gabriela Scutea, a transmis o notă procurorilor din subordine în care a scris că, în dosarele SIIJ, dreptul UE are întâietate față de ordinea juridică națională, din perspectiva Hotărârii Curții de Justiție a Ununii Europene.Potrivit legii, procurorii sunt liberi să prezinte în instanță concluziile pe care doar ei le consideră întemeiate, ținând seama de probele din dosare.